EkBass/fiwiki-20250220-pages-articles huggingface dataset:
Amira Mohamed Ali

Amira Mohamed Ali (s. 16. tammikuuta 1980 Hampuri) on saksalainen poliitikko.Amira Mohamed Ali Deutscher Bundestag, viitattu 1.9.2024 Hänet valittiin Saksan liittopäiville ensimmäisen kerran vuonna 2017 Vasemmiston (Die Linke) edustajana. Helmikuussa 2024 hänestä tuli Sahra Wagenknechtin ohella toinen Bündnis Sahra Wagenknechtin johtajista.Sabrina Böhme, Amira Mohamed Ali privat: Das ist die große Leidenschaft der BSW-Politikerin News.de 22.3.2024, viitattu 1.9.2024 == Tausta ja poliittinen ura == Mohamed Ali syntyi egyptiläisen isän ja saksalaisen äidin tyttärenä. Hän opiskeli oikeustiedettä Hampurissa, Heidelbergissä ja Roomassa. Hän sai juristin oikeudet vuonna 2008. Mohamed Ali toimi autoteollisuuden yhtiön juristina ja sopimusmanagerina vuosina 2007–2017. Mohamed Ali oli vuonna 2016 Oldenburgissa paikallisvaaleissa listallaan toiseksi sijoittunut ehdokas; Vasemmisto sai tuolloin siihen saakka parhaan vaalituloksensa (8 %) kaupungissa. Vuonna 2017 Mohamed Ali valittiin liittopäiväedustajaksi. Hänestä tuli Vasemmiston parlamenttiryhmän kuluttajansuojan ja eläinten hyvinvoinnin puhehenkilö. 12. marraskuuta 2019 Mohamed Ali valittiin Dietmar Bartschin kanssa johtamaan Vasemmiston parlamenttiryhmää. Hän voitti johtajavalinnassa kilpailijansa Caren Layn. Hänestä tuli ensimmäinen musliminainen, joka on johtanut saksalaista parlamenttiryhmää. Vuonna 2021 Mohamed Ali oli liittovaltiollisissa vaaleissa Ala-Saksin vasemmiston kärkiehdokas. Mohamed Ali oli liittopäivillä sitoutumaton Vasemmiston parlamenttiryhmän hajottua 6. joulukuuta 2023. Hän oli eronnut parlamenttiryhmän johdosta poliittisista syistä, ennen kaikkea siksi, että puolue oli kesäkuussa 2023 virallisesti ottanut etäisyyttä Sahra Wagenknechtiin. Mohamed Ali kritisoi Vasemmiston politiikan sisältöä monilta osin, esimerkiksi siksi, että puolue ei hänen mukaansa ollut sitoutunut ”johdonmukaiseen rauhanpolitiikkaan”. Helmikuussa 2024 hänestä tuli liittopäivillä Bündnis Sahra Wagenknechtin edustaja. Mohamed Ali kuuluu IG Metall -ammattiliittoon ja Saksan eläinsuojeluliittoon. == Yksityiselämä == Mohamed Ali on naimisissa. Hänellä ei ole lapsia. Mohamed Ali pitää uskontoa itselleen tärkeänä, mutta ei sanojensa mukaan ole aktiivinen moskeijassa kävijä. Hänen politiikan ulkopuolinen intohimonsa on musiikki; hän on toiminut laulajana ja kitaristina eri yhtyeissä. == Lähteet == Luokka:Saksalaiset poliitikot Luokka:Vuonna 1980 syntyneet Luokka:Elävät henkilöt
Aina aika rakkauden

Aina aika rakkauden on laulaja Anneli Saariston esikoisalbumi vuodelta 1980. ==Kappaleet== ===A-puoli=== # # # # # # # ===B-puoli=== # # # # # # ==Tekijät== *Anneli Saaristo – laulu *Matti Puurtinen – kosketinsoittimet, sähköbasso (A5) *Ilpo Murtojärvi – kitarat *Sakari Kivinen – akustinen kitara (A7, B6) *Bert Karlsson – kitarat (A5) *Pasi Lyysaari (sähköbasso) *Ronnie Österberg – rummut (A2, A6, B1, B2, B4, B5) *Kauko Rapakko – rummut (A1, A3, A4, B3) *Otto Donner – trumpetti *Erkki Välilä – saksofonit ja huilu (A1, A3, A7, B3) *Kari Veisterä – saksofonit ja huilu (A2, B1, B2, B5) *Pentti Ilmonen – nokkahuilu (A5) *Antti Kujanpää – kontrabasso (A7) *Ilkka Viljanen ja Tommi Aalto – jouset *Anneli Saaristo (A1, A4, A5), Otto Donner (B2), Tero Kyrölä (A5), Matti Puurtinen (A4) – taustalaulut *Erik Gylphe ja Erkki Teerimäki – äänitys ja miksaus (Studio 55, Turku) *Jukka Alihanka ja Eero Tiikasalo – tuotanto *Ilkka Juhani Takalo-Eskola – kannen suunnittelu ==Lähteet== *Fono.fi *Fenno-musiikkiarkisto *Discogs.com Luokka:Vuoden 1980 esikoisalbumit Luokka:Anneli Saariston albumit
Caren Lay

Caren Lay (s. 11. joulukuuta 1972 Neuwied) on saksalainen Vasemmiston (Die Linke) poliitikko.Caren Lay Deutscher Bundestag, viitattu 1.9.2024 Lay opiskeli sosiologiaa, politiikkaa ja sukupuolentutkimusta Saksassa sekä Yhdysvalloissa. Hän valmistui sosiologina Freie Universität Berlinistä ja oli siellä luennoitsijana vuosina 1999–2000. Lay oli Saksin maapäivien jäsen vuosina 2004–2009. Lokakuussa 2009 hänestä tuli Saksan liittopäivien jäsen. Lay oli Vasemmiston varapuoluejohtaja vuosina 2012–2018. == Lähteet == == Aiheesta muualla == * Viralliset sivut Luokka:Saksalaiset poliitikot Luokka:Vuonna 1972 syntyneet Luokka:Elävät henkilöt
Lay

Lay on muun muassa seuraavien henkilöiden sukunimi: * Caren Lay (s. 1972), saksalainen poliitikko * Jeffrey Lay (s. 1969), kanadalainen soutaja * Kenneth Lay (1942–2006), yhdysvaltalainen liikemies ja talousrikollinen * Lay Zhang (s. 1991), kiinalainen näyttelijä ja laulaja
Steffen Kotré

Steffen Kotré (s. 29. huhtikuuta 1971 Berliini) on saksalainen Vaihtoehto Saksalle -puolueen (AfD) poliitikko.Steffen Kotré Deutscher Bundestag, viitattu 1.9.2024 Kotré valmistui sähköasentajaksi ja sai ylioppilastodistuksen vuonna 1990. Hän suoritti diplomi-insinöörin tutkinnon vuonna 1997. Hän aloitti vuonna 1998 työskentelyn muun muassa neuvonantajana pienille ja keskisuurille yrityksille. Kotré liittyi AfD-puolueeseen vuonna 2013 ja työskenteli vuosina 2014–2017 Brandenburgin maapäivien AfD-ryhmän talous- ja energiapolitiikan neuvonantajana. Lokakuussa 2017 Kotrésta tuli ensimmäisen kerran Saksan liittopäiväedustaja. Maaliskuussa 2022 Kotré esitti liittopäivillä, että Venäjän hyökkäys Ukrainaan oli aiheuttanut paljon kärsimystä, mutta että lännen osuus siihen tulisi huomioida. 2. helmikuuta 2023 hän vieraili venäläisen propagandisti Vladimir Solovjovin ohjelmassa. Solovjov oli edellisenä päivänä nimittänyt Olaf Scholzia idiootiksi ja saksalaisia toimittajia ”Joseph Goebbelsin jälkeläisiksi” sekä ”karkuun päässeiksi natsisioiksi”. Solovjovin ohjelmassa Kotré sanoi saksalaisten tiedotusvälineiden tekevän kaikkensa saadakseen ihmiset vihaamaan Venäjää. Lisäksi hän väitti mielipidekyselyiden tulosten vastaisesti useimpien saksalaisten vastustavan Ukrainalle myönnettyä aseapua. AfD-johtaja Tino Chrupalla kommentoi vierailua toteamalla jokaisen liittopäiväedustajan tekevän päätöksensä itse. Puolue ei ilmoituksensa mukaan ollut vierailusta etukäteen tietoinen.Deputy of the political party “Alternative for Germany” on Russian state television News Insight 3.2.2023, viitattu 1.9.2024 Kotré on naimisissa ja hänellä on kaksi lasta. == Lähteet == Luokka:Saksalaiset poliitikot Luokka:Vaihtoehto Saksalle Luokka:Vuonna 1971 syntyneet Luokka:Elävät henkilöt
Energia Nigeriassa

Energia Nigeriassa käsittelee Nigerian energian tuotantoon, jakeluun ja kulutukseen liittyviä asioita. Nigerialla on runsaat energiavarat sekä fossiilisissa että uusiutuvissa energianlähteissä. Monien niistä, etenkin aurinkoenergian, hyödyntäminen on alkutekijöissään. Öljyn vienti on maan tärkein ulkomaanvaluutan lähde. Energiankulutus asukasta kohti vuonna 2022 oli 8,5 miljoonaa BTU:ta, maailman 195 valtion joukoossa 154. suurinta. == Öljy == Nigeria tuottaa päivässä 1,5 miljoonaa barrelia raakaöljyä, ja kuluttaa jalostettua öljyä noin 500 000 barrelia päivässä. Sen tunnetut öljyvarat ovat 37 miljardia barrelia. Tärkein öljyntuotantoalue on Niger-joen suisto, mutta tuotaanto avomerellä on alkanut. == Maakaasu == Nigerian maakaasuvarat ovat valtavat, mutta suurin osa tuotetusta kaasusta on raakaöljyn sivutuotetta. Aiemmin tämä poltettiin pois, koska sille ei ollut markkinoita, mutta tuotanto on sittemmin lisääntynyt, ja vienti on merkittävä tulonlähde. Tuotanto on usein katkennut mielenosoituksista, koska öljyntuotantoalueiden asukkaat ovat vaatineet suurempaa osuutta tuloista. Nykyisin Nigeria tuottaa vuodessa noin 40 miljardia kuutiometriä maakaasua, josta noin puolet menee kotimaiseen kulutukseen, puolet vientiin. == Kivihiili == Vuonna 2022 Nigeria poltti 3 miljoonaa tonnia hiiltä ja tuotti lähes kaiken itse. Vienti ja tuonti ovat pieniä. Sen jäljellä olevat tunnetut hiilivarat ovat 2144 miljoonaa tonnia. == Vesivoima == Maan vesivoiman potentiaaliksi on arvioitu 24 gigawattia. Siitä oli valjastettu vuoteen 2105 mennessä vajaat kaksi gigawattia suuriin voimaloihin ja 60 megawattia pienvoimaloihin. Tärkeimmät voimalaitokset ovat Kainji ja Shiroro Nigerin osavaltiossa sekä Jebba Kwaran osavaltiossa. == Sähkö == Nigerialaisista noin 60% on sähköverkon parissa - kaupungeissa 90%, maaseudulla 30%. Vuonna 2022 sähköstä tuotettiin fossiilisilla 78% ja vesivoimalla 21%. Nigeria on harkinnut sähköntuotantoa pienydinvoimaloiden avulla. == Lähteet == Nigeria Luokka:Nigerian talous
Tanja Sundell

Tanja Sundell (s. 1984) on suomalainen bikini fitness -kilpaurheilija, malli ja laulaja. Hän on osallistunut 2010-luvulla kauneus-, fitness- ja laulukilpailuihin. Lisäksi Sundell on toiminut juontajana. == Saavutuksia fitness- ja mallikisoissa == * 7. sija Bikini fitness SM-kilpailussa Nordic Fitness Expo, Lahti, 11.–12.10.2014 * 2. sija Bikini fitness SM-kilpailussa Nordic Fitness Expo, Lahti, 10.–11.10.2015 * 1. sija Bikini fitness yleinen sarja, Fitness Classic (EM-karsinta), Helsinki, 2016. * 14. sija Women's Bikini Fitness EM 20162016 European Championships results: Bikini fitness (pdf) * Seiska-lehden Miss Bum Bum -voittaja 2018 == Viihdemaailmassa == Sundell on osallistunut useisiin laulukilpailuihin, kuten Tangomarkkinat, The Voice Of Finland, Idols ja X Factor. Nykyään hän toimii turkulaisen eurodance- yhtyeen Atomic Berriesin laulajana Tanita-taitelijanimellä. == Lähteet == == Aiheesta muualla == *Tanja Sundellin viralliset kotisivut *Atomic Berries -yhtyeen verkkosivut Luokka:Suomalaiset näyttelijät Luokka:Suomalaiset urheilijat Luokka:Vuonna 1984 syntyneet Luokka:Elävät henkilöt
Oyesade Olatoye

Oyesade Olatoye (s. 25. tammikuuta 1997) on nigerialainen moukarinheittäjä ja kuulantyöntäjä. Olatoye voitti Afrikan kisoissa 2019 kultaa kuulantyönnössä ja saavutti pronssia moukarinheitossa, mutta mitalit vietiin häneltä, koska hänelle ei ollut myönnetty oikeutta edustaa Nigeriaa hänen kilpailtuaan juniorisarjoissa yhdysvaltalaisena. Sittemmin hän on saanut edustaa Nigeriaa. Hän voitti vuonna 2022 moukarinheitossa Afrikan-mestaruuden tuloksella 63,67 ja sijoittui Kansainyhteisön kisoissa neljänneksi tuloksella 66,80. Vuonna 2024 hän saavutti Afrikan kisoissa hopeaa kuulantyönnössä tuloksella 16,61 ja pronssia moukarinheitossa tuloksella 68,92. Samana vuonna hän saavutti Afrikan-mestaruuskilpailuissa moukarinheitossa hopeaa tuloksella 67,72. MM- kilpailuissa Olatoye on jäänyt karsintaan kuulantyönnössä Dohassa 2019 tuloksella 16,97 sekä moukarinheitossa Eugenessa 2022 tuloksella 64,82 ja Budapestissa 2023 tuloksella 66,92. Pariisin olympialaisissa 2024 hän karsiutui moukarinheitossa tuloksella 66,41. Olatoye ylitti kuulantyönnössä 17 metrin rajan vuonna 2018. Seuraavana vuonna hän teki ennätyksensä 17,88 sekä sisä- että ulkoradoilla. Moukarinheitossa hän pääsi lähelle 70 metrin rajaa vuosina 2019 ja 2021 ja ylitti sen kesäkuussa 2023. Hän heitti ennätyksensä 71,88 kesäkuussa 2024. Hänen ennätyksensä kiekonheitossa on 56,68 vuodelta 2021. == Lähteet == Luokka:Nigerialaiset kuulantyöntäjät Luokka:Nigerialaiset moukarinheittäjät Luokka:Vuonna 1997 syntyneet Luokka:Elävät henkilöt
Frognin kirkko

Frognin kirkko () on Frognin kunnassa Akershusin läänissä Norjassa sijaitseva kivinen pitkäkirkko vuodelta 1999. ==Lähteet== ==Aiheesta muualla== Luokka:Norjan kivikirkot Luokka:Frogn
Drøbakin kirkko

Drøbakin kirkko (), joka tunnetaan myös nimellä Vår Frelsers kirke (Vapahtajamme kirkko), on Frognin kunnassa Akershusin läänissä Norjassa sijaitseva puinen ristikirkko vuodelta 1776. ==Kuvia== 5357 Drøbak - no-nb digifoto 20150821 00228 bldsa PK23241.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Frogn
Frolandin kirkko

Frolandin kirkko () on Frolandin kunnassa Agderin läänissä Norjassa sijaitseva puinen pitkäkirkko vuodelta 1718. Kirkon hautausmaalle on haudattu matemaatikko Niels Henrik Abel. ==Lähteet== ==Aiheesta muualla== Luokka:Norjan puukirkot Luokka:Froland
Uskalla rakastaa

Uskalla rakastaa on laulaja Anneli Saariston albumi vuodelta 2009. Se julkaistiin artistin 40 vuotta jatkuneen uran kunniaksi ja sisältää neljää ulkomaista käännöskappaletta lukuun ottamatta uutta hänelle varta vasten sanoitettua ja sävellettyä musiikkia. ==Kappaleet== # # # # # # # # # # # # ==Lähteet== *Discogs.com ===Viitteet=== Luokka:Vuoden 2009 albumit Luokka:Anneli Saariston albumit
Myklandin kirkko

Myklandin kirkko () on Frolandin kunnassa Agderin läänissä Norjassa sijaitseva kahdeksankulmainen puukirkko vuodelta 1832. ==Lähteet== ==Aiheesta muualla== Luokka:Norjan puukirkot Luokka:Froland
Den norske tannlegeforening

Den norske tannlegeforening (lyh. NTF) on norjalainen hammaslääkärien ammattiliitto, joka on perustettu vuonna 1884. Sillä oli noin 7 000 jäsentä vuonna 2022 ja se kuuluu Akademikerne-keskusjärjestöön. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Terveydenhuolto Norjassa
Arendal (taajama)

Arendal on taajama Arendalin ja Grimstadin kunnissa Agderin läänissä Norjassa. Taajaman pinta-ala on 32 neliökilometriä ja asukasluku 44 900 vuonna 2023. Arendalin taajamassa on Arendalin hallinnollinen keskus sekä osa Agderin läänin hallintoa. ==Lähteet== ==Aiheesta muualla== Luokka:Norjan taajamat Luokka:Arendal Luokka:Grimstad
Krossen (Lindesnes)

Krossen on taajama Lindesnesin kunnassa Agderin läänissä Norjassa. Taajaman pinta-ala on 0,5 neliökilometriä ja asukasluku 624 vuonna 2023. ==Lähteet== ==Aiheesta muualla== Luokka:Norjan taajamat Luokka:Lindesnes
Krossen

Krossen voi tarkoittaa seuraavia: * Krossen, taajama Lindesnesin kunnassa Norjassa * Krossen, taajama Vinjen kunnassa Norjassa
Sånum

Sånum on taajama Lindesnesin kunnassa Agderin läänissä Norjassa. Taajaman pinta-ala on 0,5 neliökilometriä ja asukasluku 644 vuonna 2023. ==Lähteet== ==Aiheesta muualla== Luokka:Norjan taajamat Luokka:Lindesnes
Moheda

Moheda on taajama Alvestan kunnassa Kronobergin läänissä Smålandin historiallisessa maakunnassa Ruotsissa. Mohedassa on teollisuutta, muun muassa sahalaitos. ==Tunnettuja henkilöitä== * Torsten Hägerstrand (1916–2004), maantieteilijä * Sven Nykvist (1922–2006), elokuvaaja ==Lähteet== ==Aiheesta muualla== Luokka:Ruotsin taajamat Luokka:Alvestan kunta
Messiah Hallberg

Mårten Messiah Nils Gustav Hallberg (s. 18. tammikuuta 1984) on ruotsalainen stand up -koomikko ja juontaja. Hän on juontanut podcasteja sekä Ruotsin NRJ:n aamuohjelmaa vuosina 2018–2021. Vuonna 2017 hänet valittiin Ruotsin parhaaksi mieskoomikoksi. Vuoden 2023 alusta Hallberg on juontanut SVT:n satiirista uutisohjelmaa Svenska nyheteriä. ==Yksityiselämä== Hallberg on naimisissa koomikko-tuottaja Christina Nordhagerin kanssa. Heillä on kaksi lasta. ==Lähteet== ==Aiheesta muualla== Luokka:Ruotsalaiset stand up -koomikot Luokka:Ruotsalaiset juontajat Luokka:Vuonna 1984 syntyneet Luokka:Elävät henkilöt
Energia Angolassa

Energia Angolassa käsittelee Angolan energian tuotantoon, jakeluun ja kulutukseen liittyviä asioita. Angolalla on runsaat energiavarat muihin Afrikan maihin verrattuna. Öljyä ja maakaasua on Kongo-joen estuaarissa ja Cabindan eksklaavissa. Angola liittyi OPECiin vasta vuonna 2007. Maalla on myös Afrikan suurimpiin kuuluvat vesivoimavarat. Energiankulutus asukasta kohti vuonna 2022 oli 9,6 miljoonaa BTU:ta, maailman 195 valtion joukoossa 151. suurinta. == Öljy == Angola tuottaa päivässä 1,18 miljoonaa barrelia raakaöljyä, ja kuluttaa jalostettua öljyä noin 127 000 barrelia päivässä. Sen tunnetut öljyvarat ovat 7,8 miljardia barrelia. == Vesivoima == Tärkeimmät voimalaitokset ovat Cuanza-, Kunene-, Catumbela- ja Dande-jokien patorakennelmissa. == Sähkö == Angolalaisista alle 50% on sähköverkon parissa - kaupungeissa 75%, mutta maaseudulla alle 10%. Vuonna 2022 sähköstä tuotettiin fossiilisilla 25% ja vesivoimalla 75%. == Lähteet == Angola Luokka:Angolan talous
Rosario Salvatore Aitala

Rosario Salvatore Aitala (s. 24. syyskuuta 1967 Catania) on italialainen tuomari ja oikeustieteilijä.Judge Rosario Salvatore Aitala University of Liverpool, viitattu 1.9.2024 Hän aloitti 11. maaliskuuta 2018 yhdeksänvuotisen kauden Kansainvälisen rikostuomioistuimen tuomarina.Judge Rosario Salvatore Aitala International Criminal Court, viitattu 1.9.2024 Aitala työskenteli Roomassa vanhempana syyttäjänä, joka käsitteli muun muassa kansainvälisiä rikosasioita. Hän toimi myös Italian senaatin puheenjohtajan vanhimpana neuvonantajana kansainvälisissä asioissa ja lakiasioissa. Aitala on opettanut rikoslakia, kansainvälistä oikeutta, geopolitiikkaa ja kansainvälisiä suhteita muun muassa LUISS:ssa, Luigi Vanvitelli -yliopistossa ja Rooman Tor Vergata -yliopistossa. Venäjä asetti Aitalaa vastaan toukokuussa 2023 poissaolevana vangitsemismääräyksen sen jälkeen kun Kansainvälinen rikostuomioistuin oli määrännyt Vladimir Putinin pidätettäväksi.Russia indicts ICC prosecutor, judge who issued war crimes warrant for Putin AP News 21.5.2023, viitattu 1.9.2024 == Lähteet == Luokka:Italialaiset tuomarit Luokka:Oikeustieteilijät Luokka:Vuonna 1967 syntyneet Luokka:Elävät henkilöt
Przemyślin päärautatieasema

Przemyślin päärautatieasema () on Puolan kaakkoisosassa, Ala-Karpatiassa, lähellä Ukrainan Lvivin alueen rajaa sijaitseva rautatieasema. Asema sijaitsee Przemyślin kantakaupungissa. Rautatieasema rakennettiin vuosina 1859–1860, ja sitä kunnostettiin vuonna 1895. Asema sijaitsee Lvivin ja Krakovan rautatieasemien välisellä pääväylällä (osa eurooppalaista ratayhteyttä E30). Vuonna 1872 Przemyślistä rakennettiin ratayhteys myös Budapestiin. Vuonna 2023 Przemyślin päärautatieaseman kautta kulki päivittäin keskimäärin 7 900 matkustajaa (eli 2,88 milj. matkustajaa vuodessa). Venäjän hyökkäyssodan (24.2.2022–) aikana Przemyśl on ollut keskeinen rautatieasema, jonta kautta sadat tuhannet ukrainalaiset pakolaiset ovat saapuneet Puolaan. == Lähteet == == Aiheesta muualla == * Przemyśl (podkarpackakolej.net) Luokka:Puolan rautatieliikennepaikat Päärautatieasema
Martin Kragh

Martin Kragh (s. 1980) on ruotsalainen taloustieteilijä ja Venäjän tutkija.Kragh, Martin Dialogos Förlag, viitattu 1.9.2024 Kragh väitteli filosofian tohtoriksi Tukholman kauppakorkeakoulusta vuonna 2009.Martin Kragh The Swedish Institute of International Affairs, viitattu 1.9.2024 Hänen väitöskirjansa käsitteli Venäjän ja Neuvostoliiton taloushistoriaa. Kragh on Uppsalan yliopiston Venäjä- ja Euraasia-tutkimuksen instituutin dosentti. Hän on työskennellyt Ruotsin ulkopoliittisen instituutin vanhempana tutkijana ja Tukholman Itä-Euroooppa-tutkimuksen keskuksen varajohtajana. Kragh on tutkimuksessaan keskittynyt muun muassa Venäjän talouteen ja historiaan sekä Venäjän ja entisen Neuvostoliiton alueen poliittiseen kehitykseen. Kragh on toiminut Sverker Åströmin säätiön hallituksen jäsenenä ja oli vuosina 2012–2016 Transparency International Swedenin johtokunnan jäsen. Hänen kirjojensa joukossa on Det fallna imperiet: Ryssland och väst under Vladimir Putin. Kragh on kirjoittanut säännöllisesti Svenska Dagbladetin kulttuurisivuille itäeurooppalaisesta politiikasta ja historiasta.Det fallna imperiet : Ryssland och väst under Vladimir Putin Akademibokhandeln, viitattu 1.9.2024 == Kiista Aftonbladetin kanssa == Kraghin ja hänen tutkijakumppaninsa Sebastian Åsberg julkaisivat vuonna 2017 Journal of Strategic Studiesissa tutkimusartikkelin Venäjän vaikuttamisoperaatioista Ruotsissa. Raportti sai osakseen laajan huomion, koska siinä nähtiin Aftonbladetin kulttuuritoimitus keskeisenä Venäjää myötäilevän vasemmistolaisen narratiivin ja Vladimir Putinin näkökulman välittäjänä Ruotsissa. Lehden kulttuuritoimituksen päällikkö Åsa Linderborg piti raporttia hyökkäyksenä ruotsalaista lehdistönvapautta vastaan. Kraghia kritisoivat myös Uumajan yliopiston kaksi mediatutkijaa ja Publicistklubbenin johtaja Stig Fredrikson. Häntä tukivat puhjenneessa kiistassa kymmenen Uppsalan yliopiston Venäjä-tutkimuksen instituutin tutkijaa sekä Expressenin Karin Olsson.Detta har hänt: Konflikten mellan Aftonbladet och Rysslandsforskaren SVT 14.5.2019, viitattu 1.9.2024 Aftonbladetin kulttuuritoimituksessa Kraghia syytettiin ”oikeiston Nato-haukaksi”. Kulttuuritoimitus ei pitänyt Kraghin tutkimuksia Venäjän uhasta riittävän objektiivisina ja laadukkaina.Petri Korhonen, Kun lehti leimaa agentiksi Journalisti 17.12.2019, viitattu 1.9.2024 Helmikuussa 2019 Aftonbladet julkaisi kirjoituksen, jossa Åsa Linderborg syytti Kraghia ongelmaksi demokratialle. Kragh voitti kirjoituksesta tehdyn kantelun. Linderborg väitti Kraghin toimineen Ison-Britannian tiedustelun hyväksi. Myös Internationalen-lehti, Venäjän tiedotusvälineet ja brittiläinen vastamedia väittivät Kraghin olevan MI6:n agentti. == Lähteet == Luokka:Ruotsalaiset taloustieteilijät Luokka:Vuonna 1980 syntyneet Luokka:Elävät henkilöt
Nils-Eric Gustafsson

Nils-Eric Gustafsson (30. joulukuuta 1922 – 28. tammikuuta 2017) oli ruotsalainen keskustapuolueen poliitikko.Endast Sverige svenska folkmordsförsvarare har och både bland gamla nazister och maoister: Om Nils- Eric Gustafsson och Ulf Mårtensson Tobias Hübinette 4.6.2017, viitattu 1.9.2024 Gustafsson istui Ruotsin valtiopäivillä vuosina 1957–1976. Hän oli Bysken kunnallisvaltuutettu vuosina 1951–1966 ja Bysken kunnallisvaltuuston varapuheenjohtaja vuosina 1952–1966. Vuosina 1967–1970 hän toimi Skellefteån kaupunginvaltuutettuna. Gustafsson loi työuran pienviljelijänä ja myöhemmin opettajana.Nils-Eric Gustafsson (C) Sveriges riksdag, viitattu 2.9.2024 Gustafsson toimi aikoinaan Sven Olov Lindholmin perustamassa kansallissosialistipuolueessa. Hän oli yksi monista toisen maailmansodan jälkeisistä ruotsalaispoliitikoista, joilla oli äärioikeistolainen tausta. 1970-luvulla Gustafsson edusti laajempaa anti-imperialistista, USA-vastaista liikehdintää. Hän oli Pohjois-Korean ystävyysseura Svensk-koreanska föreningenin jäsen sen perustamisesta (1969) lähtien. Gustafsson oli Svensk- koreanska föreningenin puheenjohtaja vuosina 1980–1986.En vänskapsförening i medelåldern Svensk-koreanska föreningen, viitattu 2.9.2024 Ruotsissa oli 1970-luvulla myös muita Pohjois-Korea-myönteisiä valtiopäiväedustajia. == Lähteet == Luokka:Ruotsalaiset poliitikot Luokka:Vuonna 1922 syntyneet Luokka:Vuonna 2017 kuolleet
Azerbaidžanilainen viittomakieli

Azerbaidžanilainen viittomakieli () on Azerbaidžanissa käytettävä viittomakieli, jota käyttää pääsääntöisesti maan kuurojen yhteisö. Sillä ei ole kielikoodia eikä sillä ole virallista asemaa Azerbaidžanissa. Se perustuu venäläinen viittomakieleen ja on sukua turkkilaiselle viittomakielelle. Kieltä käyttää arviolta 78 000 henkilöä. == Lähteet == Luokka:Viittomakielet Luokka:Azerbaidžanin kielet
Pekka Tolonen

Pekka Tolonen (3. kesäkuuta 1957 Helsinki – 12. kesäkuuta 2024 Helsinki) oli suomalainen muusikko ja toimittaja. Tolonen soitti yhtyeissä Organ ja Argon. Hän rakensi syntetisaattoreita ja rytmikoneita, joista rumpukone Zyrgo oli käytössä mainituissa yhtyeissä. Organin hajottua hän työskenteli muun muassa tietoturvasta kirjoittavana toimittajana.Mikko Mattlar, Konemuusikko katsoi kohti tulevaisuutta, Helsingin Sanomat 2.9.2024, viitattu 2.9.2024 Pekka Tolosen isä oli musiikkitieteilijä Jouko Tolonen.Jouko Tolonen, Kuka kukin on 1978 (Runeberg.org) Tolonen on kirjoittanut keskustelevan tietokoneohjelman Kalle Kotipsykiatri.Petri Saarikoski, Markku Reunanen & Jaakko Suominen: Leiki pöpiä, Kalle parantaa – tietokoneohjelma tekoälyn popularisoijana 1980-luvulla Tekniikan waiheita ==Lähteet== Luokka:Suomalaiset muusikot Luokka:Suomalaiset toimittajat Luokka:Vuonna 1957 syntyneet Luokka:Vuonna 2024 kuolleet
Mole Antonelliana

Mole Antonelliana on Torinossa insinööri Alessandro Antonellin (k. 1888) suunnittelema, hänen poikansa insinööri Constant Antonellin viimeistelemä erikoinen tornimainen rakennus. Neulan-tapaiseen huippuun päättyvä rakennus on 167 metriä korkea. Se oli alkuaan suunniteltu juutalaisten synagogaksi, mutta sen jouduttua kaupungin haltuun se muutettiin myöhemmin Risorgimento-museoksi. Rakennus oli aikanaan maailman korkeimpia rakenteita.Tietosanakirja 1909, osa 11, Hakusana: Mole Antonelliana ==Lähteet== ==Aiheesta muualla== Luokka:Torinon rakennukset ja rakennelmat
Jorma Saloheimo

Jorma Oskari Saloheimo (s. 3. elokuuta 1953 Helsinki) on suomalainen juristi, joka toimi työtuomioistuimen presidenttinä vuosina 2010–2017. == Ura == Saloheimo valmistui Helsingin yliopistosta oikeustieteen kandidaatiksi vuonna 1976, oikeustieteen lisensiaatiksi vuonna 1981 ja oikeustieteen tohtoriksi vuonna 1988. Saloheimo toimi Helsingin yliopistossa työ-, hallinto- ja yksityisoikeuden assistenttina 1979–1992 ja 1998–1999, yliopiston Kansanvälisen talousoikeuden instituutin (KATTI) tutkijana 1992–1996, Suomen Akatemian vanhempana tutkijana 1996–1997 ja Lappeenrannan teknillisen korkeakoulun yritysjuridiikan professorina 2000–2001. Hän toimi työtuomioistuimen varajäsenenä ja jäsenenä 1995–2001, työtuomioistuinneuvoksena 2001–2010 ja presidenttinä 2010–2017. Hän työskenteli myös oikeusministeriön lainvalmisteluosaston viransijaisena lainsäädäntöneuvoksena vuosina 1985 ja 1987. Vuonna 1997 hän sai Joensuun yliopiston työoikeuden dosentin arvon. Hän oli Työoikeudellisen yhdistyksen puheenjohtaja vuosina 2009–2017. Saloheimo sai Suomen Valkoisen Ruusun komentajamerkin vuonna 2017 ja Suomen Lakimiesliiton Oikeus ja kohtuus -palkinnon vuonna 2018. Hän artikkelinsa Työturvallisuuslain soveltaminen yleisillä työpaikoilla – perussuhdeteorian arviointia palkittiin parhaana Lakimies-aikakauskirjassa vuonna 1981 julkaistuna kirjoituksena. Saloheimon vanhemmat ovat kirkkoneuvos Mauno Saloheimo ja kotitalousneuvos Aune Saloheimo. Hänen isoisänsä Juho Saloheimo oli myös ammatiltaan tuomari. == Julkaisuja == * * * * * * == Lähteet == Luokka:Suomalaiset tuomarit Luokka:Suomalaiset oikeustieteilijät Luokka:Suomalaiset professorit Luokka:Vuonna 1953 syntyneet Luokka:Elävät henkilöt
4-kloori-o-toluidiini

4-kloori-o-toluidiini (C7H8NCl) on kloorattuihin aniliinijohdannaisiin kuuluva orgaaninen yhdiste. Yhdistettä voidaan käyttää esimerkiksi väriaineiden valmistamiseen. == Ominaisuudet, valmistus ja käyttö == Huoneenlämpötilassa 4-kloori-o-toluidiini on väritöntä tai ruskehtavaa kiteistä ainetta. Yhdiste liukenee vain vähäisessä määrin veteen ja paremmin esimerkiksi etanoliin tai kloroformiin. Aine on ärsyttävää ja myrkyllistä. 4-kloori-o-toluidiini on hyvin todennäköisesti karsinogeenista ja kuuluu työterveyslaitoksen luetteloon syöpäsairauden vaaraa aiheuttavista aineista.. 4-kloori-o-toluidiinia valmistetaan klooramalla o-toluidiinia tai asetyyli-o-toluidiinia. Asetyyli-o- toluidiinista lähtiessä asetyyliryhmä hydrolysodaan emäksellä. Tuote puhdistetaan tislaamalla. 4-kloori-o-toluidiinista valmistetaan useita atsovärejä ja klordimeformia. == Lähteet == Luokka:Aromaattiset yhdisteet
Theo Evan

Theo Evan (oik. Evángelos Theodórou, , s. 26. marraskuuta 1997 Nikosia, Kypros) on kyproslainen laulaja-lauluntekijä, tanssija ja näyttelijä. Hän edustaa Kyprosta vuoden 2025 Eurovision laulukilpailussa Baselissa. == Ura == Evan syntyi Nikosiassa kyproksenkreikkalaiseen perheeseen ja vietti lapsuutensa tanssiharrastuksen parissa sekä lauloi koulunsa kuorossa. Evan aloitti laulamisen ja tanssimisen seitsemänvuotiaana sekä laulujen kirjoittamisen teini-ikäisenä. Hän on myös esiintynyt useissa teatterituotannoissa ja kykyjenetsintäkilpailussa Kyproksella saavuttaen näin monia palkintoja ja tunnustuksia. Valmistuttuaan Nikosian The English School -koulusta, Evan muutti Yhdysvaltoihin opiskelemaan Berklee College of Music -opistossa Bostonissa. Evan julkaisi ensimmäisen singlensä "The Wall" vuonna 2021. Hän on myös toiminut avustajana yhdysvaltalaisessa draamasarjassa nimeltä Euphoria. 2\. syyskuuta 2024 Kyproksen yleisradioyhtiö CyBC/RIK ilmoitti, että Theo Evan edustaa Kyprosta vuoden 2025 Euroviisuissa Sveitsin Baselissa. == Taiteelliset esikuvat == Evania inspiroivat musiikin tekemisessä Stromae, Michael Jackson, reggaeton sekä kaikki siltä väliltä. == Diskografia == Nimi Vuosi Albumi / EP-levy "The Wall" 2021 rowspan="7" "So Cold" 2022 "Burn Us Down" "Save Me from Myself" 2023 "Dark Side" "The Cost of Losing You" 2024 "Fading Dreams" ==Lähteet== * ===Viitteet=== Luokka:Kyproslaiset laulajat Luokka:Kyproksen euroviisuedustajat Luokka:Vuoden 2025 euroviisuedustajat Luokka:Vuonna 1997 syntyneet Luokka:Elävät henkilöt
Bek Air

Bek Air oli kazakstanilainen lentoyhtiö, joka oli toiminnassa vuosina 1999–2019. == Laivasto == Konemalli Lukumäärä Airbus A340 3 Fokker 70 / 100 13 Yht. 16 Lähde: == Lähteet == Luokka:Entiset kazakstanilaiset lentoyhtiöt
Tähtiarpa

Tähtiarpa on Nelosella ja MTV3:lla esitetty hyväntekeväisyysarpajaisohjelma. Ohjelmaa esitetään suorana lähetyksenä joka arkipäivä. Tähtiarpa esitetään Nelosella 12:00-13:55 ja MTV3 11:00 - 12:00. Ohjelman tuottajana toimii Londur Oy ja ohjelmaa kuvataan Helsingissä. Tähtiarpa ohjelmassa on erilaisia tietokilpailuja. Ohjelmaan voi osallistua ostamalla hyväntekeväisyysarvan puhelinsoitolla. Arvan ostanut henkilö kuule heti, voittiko arpa. Arvan ostaneella on mahdollisuus osallistua suoraan tv-ohjelmaan. Mikäli henkilö vastaa tietokilpailuun oikein, voitaa hän tv-ruudussa näkyvän voittosumman. == Katso myös == Onnenarpa == Lähteet == Luokka:Nelosen televisio-ohjelmat
Raision vapaaseurakunta

Raision vapaaseurakunta on Raisiossa toimiva vapaaseurakunta. Seurakunta on perustettu vuonna 1979. Seurakunnan johtaja ja pastori on Miika Hämäläinen. Seurakunnan toimitilat sijaitsevat Raision Kerrolassa Frälsintiellä. Seurakunta kuuluu Suomen Vapaakirkko -kirkkokuntaan. Seurakunnan toimintaan kuuluvat jumalanpalvelusten ja rukousiltojen lisäksi Connect Youth -nuortenillat ja nuorten Frälssi-illat, lasten pyhäkoulut, sekä diakonia ja ruoka-aputyö ViaDian kautta. == Vapaakirkko == Raision vapaakirkko on valmistunut vuonna 1985. Vapaakirkon pinta-ala on 700 neliömetriä ja kirkkosalissa on istumapaikkoja 345 henkilölle. Vapaakirkon suunnittelija on arkkitehti Veikko Gröhn. Vuokrasopimus kirkkorakennuksen tontista tehtiin Raision kaupungin kanssa vuonna 1982. == Katso myös == * Luettelo Suomen vapaaseurakunnista * Vapaakirkollisuus Suomessa * Suomen Vapaakirkko == Lähteet == Luokka:Raisio Luokka:Suomen vapaaseurakunnat
Moring

Moring on muun muassa seuraavien suomalaisten henkilöiden sukunimi: * Anna Moring (s. 1978), yhteiskuntatieteilijä ja vihreiden puoluesihteeri * Einar Moring (1878–1946), insinööri ja virkamies * Karl Johan Moring (1832–1868), säveltäjä ja musiikinopettaja * Kirsikka Moring (ent. Siikala, s. 1946), teatterikriitikko * Klas Moring (1874–1928), talousoikeuden professori * Mika Moring (ent. Olander, s. 1971), rikollinen * Uno Moring (1884–1937), kansakoulunopettaja ja säveltäjä
Argosy

Argosy oli yhdysvaltalainen aikakauslehti, jota pidetään ensimmäisenä niin sanottuna pulp-lehtenä eli halvalle paperille painettuna kioskikirjallisuuteen keskittyvänä julkaisuna. Lehden perusti Frank A. Munsey vuonna 1882 nimellä The Golden Argosy. The Golden Argosy oli viikoittain ilmestyvä, pojille suunnattu lehti. Lehdessä julkaistiin pääasiassa viihteellisiä seikkailutarinoita, joita oli sitä ennen julkaistu Dime Novel -viihdekirjoissa. Pulp-lehdet syrjäyttivät vähitellen Dime Novelit kokonaan. Lehti sai vuonna 1888 uuden nimen, The Argosy, ja vuodesta 1894 lähtien se alkoi ilmestyä kerran kuukaudessa. Vuonna 1917 lehteä julkaistiin jälleen viikoittain nimellä Argosy Weekly. Vuonna 1920 Argosy Weekly yhdistyi All- Story Weekly -lehden kanssa, ja lehden uudeksi nimeksi tuli Argosy All-Story Weekly. Vuonna 1929 lehti yhdistyi Munsey's Magazinen kanssa kahdeksi eri lehdeksi, Argosy Weeklyksi ja All-Story Love Talesiksi. Argosy Weekly ilmestyi aluksi viikkolehtenä, vuodesta 1941 kaksi kerta viikossa ja 1942 lähtien kerran kuukaudessa. Lehti lakkasi ilmestymästä marraskuussa 1979. == Lähteet == Luokka:Yhdysvaltalaiset aikakauslehdet
Muhammad ibn Saud

Muhammad bin Saud (1687–1765), oli Saudien hallitsijasuvun kantaisä. Noin vuonna 1500 suvun hallintaan päätyi eräitä taatelilehtoja, joka oli yksi harvoista maatalouden muodoista, jota alueella saattoi harjoittaa. Suku asettui sinne, ja ajan myötä alueesta kehittyi pieni kaupunki ja Al Saudit tunnustettiin sen johtajiksi. Hän liittoutui uskonnollisen johtajan Muhammad ibn Abd al-Wahhabin kanssa, ja wahhabilaisuudesta tuli hänen hallitsemansa alueen pääideologia. Wahhabiarmeijan avulla Saudit saattoivat levittää valtaansa uusille alueille. == Lähteet == Luokka:Saudit
August Pyölniittu

August Pyölniittu (1887-1979) oli paimiolainen maanviljelijä, keksijä ja kirjailija. Pyölniittu työskenteli koko ikänsä pienviljelijänä Paimion Maljamäen kotitilallaan, ja kirjoitti maanviljelijän työnsä ohella huomattavan määrän erilaisia tekstejä. Näihin sisältyi teknisiä suunnitelmia, tähtitiedettä, filosofiaa, introspektiivisia esseitä sekä aforismeja. Kirjoitustensa sisällön hän salasi perheenjäseniltään käyttämällä salakirjoitusta. Pelkän kansakoulun käynyt Pyölniittu oli itseoppinut, mutta opiskeli aikuisiällä kirjekursseilla. Pyölniittu toimi myös tilintarkastajana sekä paikallisten yhdistysten luottamustehtävissä. Hän pysyi poikamiehenä koko ikänsä, kirjoitustensa mukaan ajankäyttösyistä. Pyölniitun pitkäaikaisena haaveena oli ikiliikkujan, "neonturbiinin" keksiminen, ja kuuluisuuden saavuttaminen sitä kautta. Muut keksinnöt liittyivät maanviljelyyn (esim. "kuoretusjyrä", "hevosvoimalla toimiva tadikko"). Vanhoilla päivillään hän sai paikallisilta lisänimen "Paimion viisas". Pyölniitun arkistoa säilyttää Paimion kotiseutuarkisto ja Pyölniitun kotitalosta on tehty kotimuseo. Pyölniitun kirjoituksista on julkaistu kirjat == Teokset == * "Järkevä toivo" (2004) * "Näkyviin tuleminen" (2011) * "Hermolepuutusta - August Pyölniitun ajatuksia (2018)". == Viitteet ==
Riscle

Riscle on kunta Lounais-Ranskassa Gers'n departementissa Oksitanian alueella. Se sijaitsee Adourjoen varrella, noin 50 kilometriä Miranden kaupungista länteen. Kaksi kuntaa, Riscle ja Cannet, yhdistyivät 1. tammikuuta 2019 muodostaen uuden Risclen kunnan. Saint-Pierren kirkko on ollut olemassa jo 1000-luvulla. Nykyinen kirkkorakennus on rakennettu todennäköisesti 1300-luvulla. Vuosien 1478 ja 1490 välillä siihen tehtiin suuria kunnostustöitä. 1500-luvulla käydyissä Ranskan uskonsodissa kirkko vaurioitui. Kirkko rakennettiin osittain uudelleen 1800-luvulla. Nykyään kirkko on luokiteltu historialliseksi muistomerkiksi. ==Lähteet== ==Aiheesta muualla== Luokka:Gersin kunnat
Karelin

Karelin on muun muassa seuraavien henkilöiden sukunimi: * Aleksandr Karelin, ven. Александр Карелин, (s. 1967), venäläinen kreikkalais-roomalaisen painin raskaan sarjan urheilija * Pavel Karelin, ven. Павел Владимирович Карелин (1990–2011), venäläinen mäkihyppääjä * Vladimir Karelin ven. Владимир Карелин (1891–1938), venäläinen poliitikko ja vallankumousjohtaja
Madiran

Madiran on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 40 kilometriä Tarbes'n kaupungista pohjoiseen. Madiranin historia alkaa 1000-luvulla, jolloin benediktiinimunkit perustivat sinne luostarin. Sainte-Marien kirkko on entinen luostarikirkko, ja se on ollut historiallisen kulttuuriperinnön luettelossa vuodesta 1996 lähtien. == Talous == Madiranin kunta on viinintuotantoaluetta, ja siellä valmistettu Madiran (AOC) -viini on saanut alkuperäsuojan. Viinin valmistuksessa käytetään alkuperäistä ja harvinaista rypälelajikketta tannatia. ==Lähteet== ==Aiheesta muualla== Luokka:Hautes-Pyrénées’n kunnat
Hugo Münsterberg

Hugo Münsterberg (1. kesäkuuta 1863 Danzig – 16. joulukuuta 1916Hugo Munsterberg) oli saksalais-amerikkalainen filosofi. Hän oli Badenin Freiburgissa dosentti ja ylimääräinen professori. Hän siirtyi 1892 Yhdysvaltoihin Harvardin yliopiston psykologian professoriksi. Münsterberg herätti ensiksi huomiota kokeellisen psykologian tutkijana. Tällä tutkimusalalla hän kannatti jyrkästi mekaanista katsantotapaa, joka tuntui lähenevän materialismia. Kaikki psyykkiset ilmiöt ovat sen mukaan selitettävissä mekaanisista assosiaatioista, "psykofyysisen materialismin" pohjalla. Mitään erityistä psyykkistä syyvaikutusta ei ole olemassa. Sittemmin Münsterberg kuitenkin esitti yleisen filosofisen maailmankatsomuksen, joka on jyrkästi idealistinen, "voluntaristista idealismia", ja tavallaan liittyy J. G. Fichten filosofiaan. Henkinen elämä elävässä todellisuudessaan onkin hänen mukaansa itsenäistä, vapaata, arvioivaa tahtomista: psyyken käsittely mekaanisesti selittävän psykologian kannalta on vain abstraktista käsitteenmuodostusta, kuten on luonnontieteidenkin rakentama kuva todellisuudesta.Tietosanakirja 1909, osat 6 & 11, Hakusana: Münsterberg, Hugo Münsterbergin filosofinen aatteenmuodostus on henkevä ja lennokas, mutta osaksi mielivaltainen ja vaikeatajuinen; pohjimmiltaan se lienee sisäisesti ristiriitainen. ==Julkaisut (valikoima)== * Die Willenshandlung (1888) * Der Ursprung der Sittlichkeit (1889) * Beiträge zur experimentellen Psychologie (1889–1892) * Grundzüge der Psychologie I: die Prinzipien der Psychologie (1900) * Die Amerikaner (1904) * Philosophie der Werte (1908) * Science and idealism (1906) * PsychoIogy and crime (1909) * Psychotherapy (1909) * The eternal values (1909) * Grundzüge der Psychotechnik (1914). ==Lähteet== ==Aiheesta muualla== Luokka:Saksalaiset filosofit Luokka:Yhdysvaltalaiset filosofit Luokka:Vuonna 1863 syntyneet Luokka:Vuonna 1916 kuolleet
Kari-Pekka Tiitinen

Kari-Pekka Tiitinen (28. joulukuuta 1944 Helsinki – 2. tammikuuta 2024 Järvenpää) oli suomalainen oikeustieteilijä, joka toimi Helsingin yliopiston työoikeuden professorina vuosina 1985–2010. == Ura == Tiitinen valmistui ylioppilaaksi Helsingin yhteislyseosta vuonna 1966. Hän valmistui Helsingin yliopistosta oikeustieteen kandidaatiksi vuonna 1970, oikeustieteen lisensiaatiksi vuonna 1973 ja oikeustieteen tohtoriksi vuonna 1979. Tiitinen työskenteli Helsingin yliopistossa työoikeuden virkaa tekevänä apulaisprofessorina vuosina 1973–1982 sekä työoikeuden professorina ensin virkaa tekevänä vuosina 1983–1985 ja sitten vakinaisena vuosina 1985–2010. Hän toimi myös työtuomioistuimen varapuheenjohtajana vuosina 1981–2000, työneuvoston varapuheenjohtajana vuosina 1985–1991 ja puheenjohtajana vuosina 1991–2003 ja 2010–2012 sekä työehtosopimuksen yleissitovuuden vahvistamislautakunnan jäsenenä vuosina 2001–2010 ja puheenjohtajana vuosina 2010–2011. Hän oli Työoikeudellisen yhdistyksen puheenjohtaja vuosina 1984–2003. Tiitinen oli aktiivinen myös urheilun alalla. Hän pelasi lentopalloa ja voitti Käpylän Lentopalloilijoiden joukkueessa Suomen mestaruuden vuonna 1965. Hän toimi Suomen Lentopalloliiton puheenjohtajana 1989–1996, SLU:n hallituksen jäsenenä 1993–1995, Suomen antidopingtoimikunnan puheenjohtajana 2008–2011, urheilun oikeusturvalautakunnan jäsenenä 1991–2008 ja urheiluoikeuden yhdistyksen varapuheenjohtajana 1994–2011. Hänelle myönnettiin Suomen liikuntakulttuurin ja urheilun kultainen ansioristi vuonna 1997 ja Lentopalloliiton kultainen kunniamerkki vuonna 1999. == Julkaisuja == * * * * * * == Lähteet == Luokka:Suomalaiset oikeustieteilijät Luokka:Suomalaiset professorit Luokka:Helsingin yliopiston professorit Luokka:Suomalaiset urheiluvaikuttajat Luokka:Vuonna 1944 syntyneet Luokka:Vuonna 2024 kuolleet
Hallarenin kirkko

Hallarenin kirkko () on Frøyan kunnassa Trøndelagin läänissä Norjassa sijaitseva puinen pitkäkirkko vuodelta 1881. ==Lähteet== ==Aiheesta muualla== Luokka:Norjan puukirkot Luokka:Frøya
Titranin kappeli

Titranin kappeli () on Frøyan kunnassa Trøndelagin läänissä Norjassa sijaitseva kahdeksankulmainen puukirkko vuodelta 1912. ==Lähteet== ==Aiheesta muualla== Luokka:Norjan puukirkot Luokka:Frøya
Froanin kappeli

Froanin kappeli () on Frøyan kunnassa Trøndelagin läänissä Norjassa sijaitseva puinen pitkäkirkko vuodelta 1904. ==Lähteet== ==Aiheesta muualla== Luokka:Norjan puukirkot Luokka:Frøya
Sulan kappeli

Sulan kappeli () on Frøyan kunnassa Trøndelagin läänissä Norjassa sijaitseva puinen pitkäkirkko vuodelta 1925. ==Lähteet== ==Aiheesta muualla== Luokka:Norjan puukirkot Luokka:Frøya
Vaahteraliigan kausi 2024

Vaahteraliigan kausi 2024 on Vaahteraliigan 45. kausi. Kausi käynnistyi toukokuussa 2023 ja päättyi 8. syyskuuta pelattuun Vaahteramalja XLV:n, jossa Helsinki Roosters voitti mestaruuden. Hallitsevana mestarina kauteen lähti Porvoon Butchers. Sarjassa ei tapahtunut tälle kaudelle joukkuemuutoksia. Helsinki Roosters voitti runkosarjan. Roosters eteni Vaahteramaljaan voittamalla välierässä Porvoon Butchersin. Toisena joukkueena Vaahteramaljaan eteni Seinäjoki Crocodiles joka puolestaan voitti välierässä Kuopio Steelersin. Vaahteramaljassa Roosters voitti Crocodilesin 49–14. Steelers palkittiin pronssimitaleilla runkosarjan parhaana finaalin ulkopuolelle jääneenä joukkueena. Liigan parhaana pelaajana palkittiin Crocodilesin keskushyökkääjä Christian Powell. == Joukkueet == Joukkue Paikkakunta Kotistadion Päävalmentaja Butchers Porvoo Porvoon keskuskenttä Lasse Voipio Crocodiles Seinäjoki Seinäjoen keskuskenttä Charlie Ovey Crusaders Lohja Harjun urheilukenttä Marko Vartiainen Roosters Helsinki Helsingin Velodromi Juha Hakala Royals Vaasa Kaarlen kenttä Juha Ramsila Steelers Kuopio Väinölänniemen stadion Niclas Carpelan Wolverines Helsinki Helsingin Velodromi Pekka Lamminsalo == Runkosarja == OT V H TE PÄ MS Roosters 12 10 2 455 155 +300 Steelers 12 8 3 371 201 +170 Crocodiles 12 8 4 433 264 +169 Butchers 12 8 4 379 155 +224 Royals 12 4 8 275 364 -89 Wolverines 12 2 10 176 526 -350 Crusaders 12 1 11 197 624 -527 == Pudotuspelit == {{Turnauspuu4 pronssiotteluton |1.9. Helsingin velodromi|Roosters|41|Butchers|14 |31.8. Väinölänniemen stadion|Steelers|14|Crocodiles|35 |8.9. Bolt- areena|Roosters|49|Crocodiles|14}} == Lähteet == 2024 Luokka:Vuoden 2024 amerikkalainen jalkapallo
Mausundin kappeli

Mausundin kappeli () tai Måøyn kappeli on Frøyan kunnassa Trøndelagin läänissä Norjassa sijaitseva puinen pitkäkirkko vuodelta 1939. ==Lähteet== ==Aiheesta muualla== Luokka:Norjan puukirkot Luokka:Frøya
Slettan kirkko

Slettan kirkko () on Frøyan kunnassa Trøndelagin läänissä Norjassa sijaitseva betonikirkko vuodelta 1990. ==Lähteet== ==Aiheesta muualla== Luokka:Norjan kivikirkot Luokka:Frøya
Kvål

Kvål on taajama Melhusin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 443 vuonna 2023. ==Lähteet== Luokka:Melhus Luokka:Norjan taajamat
Ler

Ler on taajama Melhusin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 708 vuonna 2023. ==Lähteet== Luokka:Melhus Luokka:Norjan taajamat
Lundamo

Lundamo on taajama Melhusin kunnassa Trøndelagin läänissä Norjassa. Taajaman pinta-ala on 0,9 neliökilometriä ja asukasluku 1 149 vuonna 2023. ==Lähteet== Luokka:Melhus Luokka:Norjan taajamat
Den norske legeforening

Den norske legeforening (vuoteen 2007 Den norske lægeforening) on norjalainen lääkärien ammattiliitto, joka on perustettu vuonna 1886. Sillä oli noin 40 000 jäsentä vuonna 2024 ja se kuuluu Akademikerne-keskusjärjestöön. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Terveydenhuolto Norjassa
Livet

Livet (aik. Korsets Budskap) on vuodesta 1933 lähtien ilmestynyt kristillinen aikakauslehti. Lehti on Suomen ruotsinkielisen helluntaiherätyksen pää- äänenkannattaja. Lehti ilmestyi aluksi nimellä Korsets Budskap. Lehti on tunnettu nimellä Livet vuodesta 2009 lähtien. Lehden päätoimittajana toimii Patrik Abrams. Lehden omistaa Suomen ruotsinkieliset helluntaiseurakunnat. Lehden julkaisija on Finlands svenska pingstmission. == Historia == Livet- lehti perustettiin vuonna 1933 nimellä Korsets Budskap. Lehti muodostettiin suomenruotsalaisen helluntaiherätyksen yhteiseksi yhdyssiteeksi, kun omaa Herren Kommer -lehteä julkaissut Tabor-seurakunta yhdistyi Korsets Seger -lehteä julkaisseeseen Filadelfia-seurakuntaan.Herberts 1995, s. 34 Korsets Budskapista muodostui helluntailiikkeen äänenkannattaja, ja sitä julkaistiin kaksi kertaa kuukaudessa aina vuoteen 1994 saakka, jolloin lehdestä tuli kuukausilehti. Lehteä on tilattu lahjaksi sukulaisille ja ystäville evankelioimistarkoituksessa.Herberts 1995, s. 110 Lehden nimeksi tuli Livet vuonna 2009. == Lähteet == * === Viitteet === Luokka:Suomalaiset kristilliset aikakauslehdet Luokka:Helluntaiherätys Suomessa Luokka:Vaasan media
Vislanda

Vislanda on taajama Alvestan kunnassa Kronobergin läänissä Smålandin historiallisessa maakunnassa Ruotsissa. Taajamassa oli 1 813 asukasta vuonna 2016. Vislanda on kasvanut rautatien varteen, ja siellä on muun muassa konepajateollisuutta. ==Tunnettuja henkilöitä== * Gunnar Olof Hyltén-Cavallius (1818–1889), etnologi ja diplomaatti ==Lähteet== ==Aiheesta muualla== Luokka:Ruotsin taajamat Luokka:Alvestan kunta
Krösatågen

Krösatågen on Ruotsissa Jönköpingin, Kalmarin, Hallandin, Skånen, Kronobergin ja Blekingen lääneissä toimiva paikallisjunajärjestelmä, joka on perustettu vuonna 1985. Sana krösa tarkoittaa murteella puolukkaa. Vuosina 1990–2002 nimi oli Länstågen. Vuonna 2023 Krösatågen-junat liikennöivät kymmenellä linjalla, joiden varrella on yhteensä 80 asemaa. Junia on nimetty paikallisten kuuluisien henkilöiden, kuten Bruno Mathssonin ja Astrid Lindgrenin mukaan. ==Lähteet== ==Aiheesta muualla== Luokka:Ruotsin henkilöjunaliikenne Luokka:Jönköpingin lääni Luokka:Kalmarin lääni Luokka:Hallandin lääni Luokka:Skånen lääni Luokka:Kronobergin lääni Luokka:Blekingen lääni Luokka:Paikallisjunaverkot
Medborgarskolan

Medborgarskolan on ruotsalainen Maltillista kokoomusta lähellä oleva koulutus- ja sivistystyön järjestö. Se perustettiin vuonna 1940 kokoomuksen nuorisojärjestön aloitteesta. ==Katso myös== * Arbetarnas bildningsförbund ==Lähteet== ==Aiheesta muualla== * Medborgarskolan.se Luokka:Aikuiskoulutus Luokka:Ruotsalaiset järjestöt
Ludvig Douglas

Ludvig Wilhelm August Douglas (26. marraskuuta 1849 Zürich – 20. heinäkuuta 1916 Lysekil) oli ruotsalainen kreivi ja poliitikko, joka toimi Ruotsin ulkoministerinä vuosina 1895–1899, valtiopäivien ensimmäisen kamarin jäsenenä 1891–1901 ja 1907–1911, Itä-Götanmaan läänin maaherrana 1901–1912 sekä valtamarsalkkana eli Ruotsin hovin korkeimpana virkamiehenä 1912–1916. Sveitsiläissyntyinen Douglas oli sukua kuningatar Viktorialle. Poliitikkona hän kannatti protektionismia ja maanpuolustuksen vahvistamista sekä oli vahvasti saksalaismielinen. Hän erosi ulkoministerin virasta, kun pääministeri Erik Gustaf Boström oli antanut norjalaisille periksi kiistassa, joka koski unionimerkin käyttöä Norjan lipussa. ==Lähteet== ==Aiheesta muualla== Luokka:Ruotsalaiset kreivit Luokka:Ruotsin ulkoministerit Luokka:Ruotsin maaherrat Luokka:Vuonna 1849 syntyneet Luokka:Vuonna 1916 kuolleet
Camcut

Camcut Oy on suomalainen vuonna 2014 perustettu yritys, joka myy konepajoille työkaluja ja tarvikkeita, kuten lastuavassa työstössä käytettyjä työkaluja, mittavälineitä, CAM-ohjelmistoja ja muita teknisiä tuotteita. Camcut on muun muassa Walter Tools -työkalujen ja Mastercam-ohjelmiston jälleenmyyjä Suomessa. Camcut on myös aktiivinen sosiaalisen median kanavilla. Yrityksen katsotuin YouTube-video on kerännyt lähes 2 miljoona katselukertaa. Yrityksen liikevaihto tilikaudella 2023 oli 2,7 miljoonaa euroa. == Camcut- mobiilisovellus == Camcutin kehittämä mobiilisovellus toimii teknisenä käsikirjana konepajateollisuudessa työskenteleville kuten koneistajille ja insinööreille sekä alan opiskelijoille ja opettajille. Ilmaista sovellusta on ladattu yli 100 000 kertaa. Se sisältää erilaisia teknisiä laskureita, kuten työstöarvo- ja koordinaattilaskurit, sekä taulukoita, kuten erilaiset kierteiden mitat ja ISO-toleranssit. Sovelluksessa on myös oppaita koneistuksen perusasioista, kuten G-koodeista ja Mastercamin toiminnoista. == Lähteet == Luokka:Suomalaiset yritykset Luokka:Tekninen koulutus Luokka:Konepajateollisuus Luokka:Teollisuus